《宿礼部借韵一首》
明代·孙承恩

寓榻南宫忆旧曾，仰瞻华月步虚庭。祇将校阅供王事，愧以疏庸厕列卿。

银箭声传春漏促，铜炉风细篆烟清。劳劳无补空头白，七载重过感慨生。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。